Bunga elektr tarmoqlaridagi avariya holatlarining oldini olish, kuz-qish mavsumiga puxta tayyorgarlik ko‘rish sabab qilib ko‘rsatilgan. Foto: Energetika vazirligi matbuot xizmati Energetika vazirligi xabariga ko‘ra, iste’molchilarga sifatli va barqaror elektr energiyasi yetkazib berilishini ta’minlash va elektr tarmoqlaridagi avariya holatlarining oldini olish, kuz-qish mavsumiga puxta tayyorgarlik ko‘rish maqsadida 21 iyun kuni Toshkent shahrining quyidagi manzillarida elektr ta’minoti vaqtincha o‘chiriladi: - Yunusobod tumani: «Kulol» mahallasining ayrim ko‘chalarida soat 09:00 dan 15:00 gacha; - Yakkasaroy tumani: Hamid Sulaymon nomidagi mahallaning ayrim ko‘chalarida soat 09:00 dan 15:00 gacha; - Sergeli tumani: «Selmakon» mahallasining ayrim ko‘chalarida soat 09:00 dan 16:00 gacha; - Mirobod tumani: «Fayzobod» mahallasining ayrim ko‘chalarida soat 09:00 dan 16:00 gacha. Ushbu hududlarda ta’mirlash ishlari belgilangan vaqtdan avvalroq yakunlanishi ham mumkin.